
	1. ՀՀ ֆինանսների նախարարություն
	06․08․2026

	
	№ 01/5-2/21412-2026

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրով Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն:
	
Ընդունվել է 
ի գիտություն:

	2. ՀՀ արդարադատության նախարարություն
	05.08.2026

	
	№ /14.2.1/40807-2026

	Համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր: 
Միաժամանակ, Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Համաձայնագիրը ենթակա կլինի վավերացման ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	
Ընդունվել է
ի գիտություն։


	3. ՀՀ արտաքին գործերի նախարարություն
	04․08․2026

	
	№ 1111/39540-26

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագիրը ստորագրվել է 2026 թվականի հուլիսի 8-ն և 16-ին: Վարկային համաձայնագիրն ուղղված է ՀՀ-ում մրցակցային միջավայրի բարելավմանը, ներդրումների և առևտրի ընդլայնմանը, կլիմայի ոլորտում ֆինանսավորման ներգրավմանը և երկրի դիմակայուն ու կանաչ զարգացմանը:
Ծրագրի հիմնական ուղղություններն են.
•	Աջակցել Հայաստանում գործարար միջավայրի բարելավմանը՝ ներդրումային քաղաքականության և մաքսային ընթացակարգերի լավարկման ու սպառողների պաշտպանության միջոցառումների ուժեղացման միջոցով,
•	աջակցել Հայաստանի անցումը ավելի կանաչ և ավելի դիմակայուն տնտեսության՝ ամրապնդելով կլիմայի նկատմամբ դիմակայունությունը, օդի որակի կարգավորումները սահմանող օրենսդրությունը բարելավելու և տնտեսության կանաչ վերափոխմանը նպաստելու միջոցով։
	Ծրագիրը նախատեսում է համաֆինանսավորել Վերակառուցման և զարգացման միջազգային բանկի հետ:
Ծրագրի նպատակները բխում են 2021-2026թթ. ՀՀ կառավարության ծրագրով սահմանված ուղղությունների տրամաբանությունից՝ տնտեսական արդիականացման, ներդրումների խթանման, թվային փոխակերպման և գործարար միջավայրի բարելավման վերաբերյալ, ինչպես նաև Ազգային հարմարվողականության ծրագրի գործընթացներից, ՀՀ շրջակա միջավայրի պաշտպանության ռազմավարության դրույթներից և համապատասխանում են միջազգային մի շարք իրավական շրջանակներում ՀՀ ստանձնած հանձնառությունների սկզբունքներին:
Վարկային համաձայնագրի ուժի մեջ մտնելու կարգը սահմանված է փաստաթղթի 3-րդ հոդվածով՝
3.01.	Սույն Համաձայնագիրն ուժի մեջ է մտնում 3.02 բաժնին համապատասխան՝ ՕՊԵԿ հիմնադրամի կողմից հետևյալն ստանալուց հետո.
ա)	բավարար ապացույցներ, որ Վարկառուի անունից սույն Համաձայնագրի ստորագրումը և փոխանցումը պատշաճ ձևով հավաստվել և վավերացվել են Վարկառուի օրենսդրության պահանջների համաձայն, և 
բ)	Վարկառուի արդարադատության նախարարի տրամադրած իրավական եզրակացություն, որով հաստատվում է, որ սույն Համաձայնագիրը պատշաճ ձևով հավաստվել և վավերացվել է Վարկառուի կողմից ու Վարկառուի համար գործող և պարտադիր բնույթ ունեցող պարտավորություն է՝ դրա պայմաններին համապատասխան։
3.02.	3.01 բաժնով սահմանված պայմանների գոհացուցիչ իրագործումից հետո հնարավորինս սեղմ ժամկետում սույն Համաձայնագիրը լիակատար ուժի մեջ է մտնում Ուժի մեջ մտնելու ամսաթվին:
Հաշվի առնելով վերոնշյալը և առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի վավերացումը կամ հաստատումը:
	
Ընդունվել է
ի գիտություն։

	4. ՀՀ մրցակցության և սպառողների շահերի 
պաշտպանության հանձնաժողով
	05․08․2026

	
	№ /1066-2026

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի նախագիծը «Տնտեսական մրցակցության և սպառողների շահերի պաշտպանության մասին» օրենքին հակասող դրույթներ չի պարունակում։
	
Ընդունվել է
ի գիտություն

	5. ՀՀ ՏԿԵՆ պետական գույքի կառավարման կոմիտե
	30.07.2026

	
	№ ԴԽ//29292-2026

	 «Հայաստանի տնտեսական վերափոխման ծրագիր» վարկային համաձայնագրով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 
	
Ընդունվել է ի գիտություն:

	6. ՀՀ կենտրոնական բանկ
	04․08․2026

	
	№ 15.4-07/728-26

	Հայաստանի Հանրապետության կենտրոնական բանկը Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի նախագծի վերաբերյալ առաջարկություններ և դիտողություններ չունի:
	
Ընդունվել է
ի գիտություն

	7. ՀՀ էկոնոմիկայի նախարարություն
	17․06․2026

	
	№07/15794-026

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի վերաբերյալ ՀՀ էկոնոմիկայի նախարարությունն իր իրավասությունների շրջանակում դիտարկումներ չունի։
	
Ընդունվել է
ի գիտություն

	8. ՀՀ շրջակա միջավայրի նախարարություն
	29․076․2026

	
	№ 07/19663-2026

	Շրջակա միջավայրի նախարարությունը Հայաստանի Հանրապետության և Վերակառուցման և զարգացման միջազգային բանկի միջև «Հայաստանի տնտեսական վերափոխման զարգացման քաղաքականության վարկ» վարկային համաձայնագրի նախագծի վերաբերյալ դիտողություններ և առաջարկություններ չունի:
	
Ընդունվել է
ի գիտություն

	9․ ՀՀ պետական եկամուտների կոմիտե
	03․08․2026 

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի 1-ին հավելվածում հղում է կատարվել ««Մաքսային կարգավորման մասին» օրենքում լրացումներ և փոփոխություններ կատարելու մասին» 2025 թվականի նոյեմբերի 13-ի N ՀՕ-379-Ն օրենքին, որի ուժի մեջ մտնելու ժամկետ է նշվել 2025 թվականի դեկտեմբերի 4-ը, այնինչ նույն օրենքի 12-րդ հոդվածի 1-ին մասի համաձայն՝ օրենքն ուժի մեջ է մտնում պաշտոնական հրապարակման օրն ընդգրկող ամսվան հաջորդող 7-րդ ամսվա 1-ին օրը, բայց ոչ շուտ, քան նույն օրենքի 4-րդ հոդվածով նախատեսված համակարգի գործարկման օրը։
	№ 03/5-4/46583-2026

	
	Ընդունվել է
ի գիտություն, քանի որ Համաձայնագրում համապատասխան փոփոխությունը հնարավոր կլինի կատարել վերջինիս ուժի մեջ մտնելուց հետո։

	10. ՀՀ բարձր տեխնոլոգիական 
արդյունաբերության նախարարություն
		04․08․2026

	Հայաստանի Հանրապետության և ՕՊԵԿ-ի Միջազգային զարգացման հիմնադրամի միջև «Հայաստանի տնտեսական վերափոխման ծրագիր» վարկային համաձայնագրի վերաբերյալ ՀՀ բարձր տեխնոլոգիական արդյունաբերության նախարարության իրավասության սահմաններում ներկայացնում եմ առաջարկություններ:
2.01. iii) Նախնական գործողություն 3. բաժինը առաջարկում ենք խմբագրել հետևյալ բովանդակությամբ․
«Լայնամասշտաբ թվայնացման գործընթացը խթանելու նպատակով Վարկառուն ընդունել է «Հանրային տեղեկությունների մասին», «Կիբեռանվտանգության մասին» և «Տեղեկատվական համակարգերի կարգավորման մարմնի մասին» օրենքները, որոնք ձևավորում են համապատասխանաբար բաց տեղեկությունների քաղաքականության սկզբունքները, հանրային տվյալների կառավարման, տեղեկատվական համակարգերի փոխգործելիության, կիբեռանվտանգության ապահովման և թվային ենթակառուցվածքների կարգավորման ինստիտուցիոնալ և իրավական շրջանակները, սահմանում տեղեկատվական համակարգերի և կիբեռանվտանգության ոլորտում իրավասու ինքնավար մարմնի լիազորությունները։ Նշված օրենքները բավարար հիմքեր են ստեղծում տեղեկատվական համակարգերի անվտանգության միջոցառումների համակարգի մշակման և դրանց իրականացման համակարգման ուղղությամբ՝ նպաստելով հանրային տվյալների արդյունավետ օգտագործման, անվտանգ փոխանակման և տնտեսության բոլոր ոլորտներում թվային ծառայությունների զարգացման համար անհրաժեշտ պայմանների ստեղծմանը»։
	№ 01/17.2/5367-2026

	
	
Չի ընդունվել,
 քանի որ առաջարկվող փոփոխությունը պետք է ներկայացվեր դեռևս նախագծային փուլում։ Բացի այդ, համաձայնագրով սահմանված բոլոր գործողությունների վերաբերյալ ձևակերպումները կառուցվածքային և բովանդակային առումով նույնաբնույթ են, ուստի դրանց փոփոխությունն այս փուլում իրավաչափ և հիմնավորված չէ։





